النجاح يعني ايه؟ هل هو إنك تبقى مشهور، غني، تطلع بفكرة تغير حياة الناس، ولا تساعد غيرك وتحس بالسعادة؟
الناس اللي عندهم مليار دولار مثلاً، هل دول ناجحين؟ طب ليه مش بيبطلوا محاولة كسب فلوس؟ هما محتاجين اكتر من مليار دولار ليه اصلاً؟ هما بيحاولوا يكسبوا اكتر عشان مفيش حاجة هتكفيهم. هما عمرهم ما هيكونوا مبسوطين كفاية.
لو كل اللي بتشتغل عشانه هو الفلوس، هتعمل حاجات وحشة عشان تجيبها. لو كل اللي عايزه هو مشروع ناجح، هتغش الناس عشان توصله. لو كل اللي عايزه هو الشهرة، هتضحي بنفسك عشان تحققها.
ايه هو النجاح الحقيقي؟ بالنسبة لي، إنك تبقى غني او مشهور مش كل حاجة في الحياة. يمكن عندي قراء كتير دلوقتي على Zen Habits، بس مش حاسس إن ده اللي بيخليني ناجح. انا كنت ناجح حتى لما مكنش عندي اي قراء، لأني كنت بعمل اللي بحبه. حتى لما محدش كان هيقول عليا إني راجل ناجح. كنت بحب الكتابة، وكنت مبسوط. النجاح مش إنك تحقق حاجة في المستقبل، لكن إنك تعمل حاجة دلوقتي بتحبها.
فخلاص، سيبك من النجاح، ودور على السعادة والحب دلوقتي، في اللحظة دي. ده نجاح تقدر تحققه، من غير اي طريقة. بس اطلع واعمل كده.
المقال ده بيتكلم عن _
الشهرة الأعمال السعادة النجاح